গ্রিসে প্রবাসী সাংবাদিকদের সম্মাননা দিলো দূতাবাস
বঙ্গবন্ধু শেখ মুজিবুর রহমানের ১০৪তম জন্মবার্ষিকী ও জাতীয় শিশু দিবস উপলক্ষ্যে ৫ প্রবাসী সাংবাদিককে সম্মাননা দিয়েছে বাংলাদেশ দূতাবাস।প্রবাসে সাংবাদিকতায় অবদান রাখায় এ সম্মাননা পেয়েছেন- মতিউর রহমান মুন্না, জাকির হোসেন চৌধুরী, প্রদীপ কুমার সরকার, নিরব আহমদ রুমন ও কামরুজ্জামান ভূঁইয়া ডালিম।এক সংবাদ বিজ্ঞপ্তিতে দূতাবাস জানায়, রোববার বিকেলে এথেন্সে বাংলাদেশ দূতাবাসে এ সম্মাননা পদক তুলে দেন দেশটিতে নিযুক্ত বাংলাদেশের রাষ্ট্রদূত আসুদ আহমদ।
দূতাবাসের দ্বিতীয় সচিব রাবেয়া বেগমের সঞ্চালনায় অনুষ্ঠানে মিনিস্টার মোহাম্মদ খালেদ, কাউন্সেলর বিশ্বজিৎ কুমার পালসহ স্থানীয় আওয়ামী লীগ ও বাংলাদেশ কমিউনিটির নেতা-কর্মীরা উপস্থিত ছিলেন।বক্তারা বলেন, সম্মাননা পাওয়া সাংবাদিকরা দীর্ঘদিন ধরে পেশাদারিত্বের সঙ্গে প্রবাসে সাংবাদিকতা করছেন। তারা প্রতিনিয়তই তুলে ধরছেন প্রবাসীদের সুখ-দুঃখের কথা।

বক্তারা বলেন, সাংবাদিকরা প্রতিনিয়তই তুলে ধরছেন প্রবাসীদের সুখ-দুঃখের কথা।